Hierdie gedeelte in Spreuke, wat handel oor wysheid, maan ons om versigtig te wees met wat in ons harte omgaan. In ander vertalings lees ons: Bewaar jou hart met alles wat jy kan. Dit is duidelik dat die hart ‘n onderwerp is waaraan die Bybel baie tyd spandeer en dat dit vir die Here van kardinale belang is. Wat is ons hart? Hoekom moet ons dit bewaar en hoe kry ons dit reg? Die Bybel gee vir ons baie wysheid rondom hierdie onderwerp en die sielkunde gee vir ons ‘n verrassende perspektief: Dit bevestig wat die Bybel al só lank vir ons leer.